stanford-oval/wikipedia huggingface dataset:
א-דוסתור (מצרים)

| --- | --- |

 תדירות:  עיתון יומי, וכן שבועון
 סוגה:  פוליטיקה פנימית, חדשות, ספורט, כלכלה
 מייסד:  עצאם אסמאעיל פהמי 
 בעלים:  א-סיד אל-בדאווי, עצאם אסמאעיל פהמי 
 עורך ראשי:  עִסאם נבאווי
 מנכ"ל:  רֶדַא אדוארד
 תאריכי הופעה:  1995–הווה (כ־30 שנה)
 שפה:  ערבית
 מערכת:  קהיר 
 מדינה:  מצריםמצרים
 www.dostor.org
 
אַ-דֻּסְתוּר (בערבית: الدستور, תעתיק מדויק: אלדסתור; תרגום מילולי: "החוקה"), ובהגייה מצרית אַ-דּוֹסְתוּר, הוא עיתון מצרי אופוזיציוני עצמאי, שנוסד בשנת 1995 ויוצא לאור בערבית. העיתון היה במקור שבועון היוצא ביום רביעי ולאחר מכן הוצא גם בתפוצה יומית. העורך הראשון של העיתון היה אִבראהים עיסא, אשר עזב כדי להקים את העיתון "א-תחריר".
בעת הדחת נשיא מצרים חוסני מובארכ בפברואר 2011 היה היומון "א-דוסתור" החמישי בתפוצתו במצרים, עם 45,000 קוראים ועם 85,000 עותקים לשבועון.
במרץ 2014 נהרגה כתבת העיתון מיאדה אשרף (22) יחד עם שני אנשים נוספים בעימותים בין מפגינים לכוחות הביטחון המצריים בפרוור של עין שמס.
הערות שוליים

↑  Ian Lee, Mohammed Tawfeeq, Jason Hanna CNN, Egypt: Journalist killed in Cairo clashes, CNN, ‏28 במרץ 2014
ערך זה הוא קצרמרבנושא עיתונים ובנושא מצרים. אתם מוזמנים לתרום לוויקיפדיה ו.
א-תרמיד'י

| --- | --- |

 לידה:  824 תרמז, האימריה הסמאנית 
 פטירה:  892 (בגיל 68 בערך) תרמז, האימריה הסמאנית 
 מדינה:  בית עבאס 
 זרם ספרותי:  אסלאם סוני 
 יצירות בולטות:  סונן א-תרמד'י, אל-עלל אל-כוברא, שמאיל מוחמדיה, חותם הנבואה 
 
אבו עיסא מחמד בן עיסא אבן סווארה אבן מוסא אבן א-דהכ אלסלמי א-תִּרמיד'י (בפרסית: ابو عیسی محمد بن عیسی ابن سواره ابن موسی ابن الدهک السلومی الترمذی) (824–892) הידוע כאימאם א-תִּרמיד'י, היה חוקר אסלאמי פרסי ואספן חדית' שחיבר את אוסף החדית' הנודע "סונן תִרמיד'י" (פרסית: سنن ترمذی), אשר נמצא בין ששת ספרי החדית' החשובים בקרב המוסלמים הסונים.
א-תרמיד'י היה מומחה גם בדקדוק השפה הערבית, והעדיף את האסכולה של כופה על פני האסכולה של בצרה בשל שימורה של השירה הערבית כמקור עיקרי.
ביוגרפיה

סבו של אימאם א-תרמיד'י היגר ממרב העתיקה לתרמז, תרמז שם נולד א-תרמיד'י בתקופת שלטונו של אל-מאמון, הח'ליף מבית עבאס, בשנת 824.
מגיל צעיר הוא נחשַב לאדם מוכשר, נבון, מסור וחרוץ במיוחד. תכונות אלו המשיכו לאפיין אותו לאורך כל חייו. הוא למד לעומק את המדע של החדית' ואת השריעה. הוא הקדיש תשומת לב מיוחדת לעבודתם של מדענים וחוקרי חדית' שגרו בתרמז, בסמרקנד, במרב העתיקה, ובערים אחרות במרכז אסיה.
בגיל 26 הוא יצא במסע למקומות מרוחקים, בין השאר לח'וראסאן ועיראק, כמו גם לחג'אז, מכה, ואל-מדינה. שם הוא נפגש עם חוקרים ותאולוגים בולטים, עסק במפגשים הנוגעים לחוק האסלאמי ולמדעי האסלאם, והרחיב את הידע שלו בהיבטים השונים של דת האסלאם, של ההיסטוריה, ותחומים נוספים.
א-תרמיד'י היה עיוור בשנתיים האחרונות לחייו. ישנם מסורות שגורסות כי העיוורון שלו הגיע מתוך צער על מותו של מורו וחברו הקרוב והאהוב, האימאם אל-בוח'ארי.
הוא נפטר ב-8 באוקטובר 892.
כתביו

אימאם א-תִּרמיד'י עסק רבות בכתיבה, ובין כתביו ניתן למצוא את הספרים שלהלן:
סונן א-תִּרמיד'י (בערבית: سنن الترمذي)
א-שמאאִל אל-מוחמדיה (בערבית: الشمائل المحمدية, משמעות: "החזות של מוחמד" או "המראה של מוחמד")
עלל א-תרמיד'י אל-כביר (בערבית: علل الترمذي الكبير)
אל-עלל א-סע'יר (בערבית: العلل الصغير)
א-זהד (בערבית: الزهد)
כִּתאבּ א-תפסיר (בערבית: كتاب التفسير, משמעות: "ספר הפרשנות")
כּתאבּ א-תאריח' (בערבית: كتاب التاريخ, משמעות: "ספר ההיסטוריה")
כּתאב אל-אסמאא ואל-כוּנא (בערבית: كتاب الأسماء والكنى, משמעות: "ספר השמות והכינויים")
לקריאה נוספת

Salahuddin Ali Abdul Mawjood, The Biography of Imam At-Tirmidhi, darussalam (2007)
הערות שוליים

↑  IslamicFinder, Biography of Imam At-Tirmidhi, IslamicFinder (באנגלית)
↑  The Cambridge history of Iran., Cambridge,: University Press, 1968-1991
↑  IISC Multimedia (2015-04-12), Biography of the Imams of Hadith - Imam Tirmidhi by Sh Navaid Aziz, נבדק ב-2019-07-17
↑  Talmon, Rafael., Arabic grammar in its formative age : Kitāb al-ʻAyn and its attribution to Ḫalīl b. Aḥmad, Leiden: Brill, 1997
↑  Imam Tirmidhi, www.sunnah.org
↑  Al-Tirmidhī | Muslim scholar, Encyclopedia Britannica (באנגלית)
↑  Imam al-Tirmidhi (824-892) | Botschaft der Republik Usbekistan, www.uzbekistan.de (ארכיון)
↑  Hoosen, Abdool Kader., Imam Tirmidhi's contribution towards Hadith, 1st ed, Newcastle, South Africa: A.K. Hoosen, 1990
↑  Hoosen, Abdool Kader., Imam Tirmidhi's contribution towards Hadith, 1st ed, Newcastle, South Africa: A.K. Hoosen, 1990
↑  Green Lane Masjid (2015-08-15), The Life & Works of Imam at-Tirmidhi by Ustadh Aqeel Mahmood, נבדק ב-2019-07-17
↑  Biography of Imam Tirmidhi, Views and Reviews, ‏2013-11-05 (באנגלית)
↑  Ibn ʻAbdul-Maujood, Salaahud-Deen ibn ʻAlee., ابن عبد الموجود، صلاح الدين بن علي., The biography of Imām at-Tirmidhī = Sīrat al-Imām al-Tirmidhī, 1st ed, Riyadh: Darussalam, 2007
| --- | --- |
בקרת זהויות :  NLI: 987007276143105171  BNE: XX5453903  BnF: cb15045493t (data)  CiNii: DA08224974  GND: 118997599  ISNI: 0000 0000 7846 6522  LCCN: n81062199  NTA: 074391798  SELIBR: 33868  SUDOC: 201070987  TDVİA: tirmizi  VIAF: 76600419   WorldCat (עם VIAF): 76600419
א-דרג'

| --- | --- |

המסגד הגדול בעזה באל-דרג'
 מידע
 עיר:  עזה
 תאריך ייסוד:  העת העתיקה
 קואורדינטות:  31°30′24″N 34°27′58″E﻿ / ﻿31.506771480356°N 34.46607964591°E﻿ / 31.506771480356; 34.46607964591
 שכונות נוספות בעזה
 he
 
א-דַּ֫רַג' (בערבית: حارة الدرج) הוא רובע בצפון מערב העיר עזה והחלק העתיק ביותר של העיר. משמעות שמו של הרובע היא "רובע המדרגות". הרובע ממוקם על גבעה מלבנית בגובה 20 מטר מעל פני הים מה שהופך אותו לאזור הכי גבוה בעיר. ככל הנראה, מקור שמו של הרובע הוא ממדרגות שהובילו אליו משאר חלקי העיר או בגלל תחושת העלייה במדרגות שהרגישו מי שעלו אליו. הרובע מכונה גם "הרובע המוסלמי" והוא מכיל מספר מסגדים ומבנים מוסלמיים נוספים, ביניהם המסגד הגדול ביותר בעיר, המסגד הגדול בעזה, מסגד א-סייד האשם (אנ'), מסגד שייח' זכריא, מסגד שייח' פרג' ומדרסת אל-זהרא. הרובע מופרד מרובע זייתון הדרומי על ידי רחוב עומר אל-מוח'תאר.
הרובע הוא האזור העתיק ביותר בעיר והוא נבנה על גבי העיר העתיקה של עזה. ברובע ישנם שרידים רבים מהעיר העתיקה של עזה, חלק מהשרידים שימשו מחדש לבניית מבנים. לפי רישומי מס עות'מאניים, בין שנת 932 לשנת 1525, היו ברובע 141 בתים.
הערות שוליים

1 2 3  Sharon, 2009, p. 29
↑  Meyer, 1907, p. 108
↑  Sharon, 2009, p. 30
↑  Cohen and Lewis, 1978, pp. 117-119; cited in Sharon, 2009, p. 62
אל-מסיח א-דג'אל

אל-מסיח א-דג'אל (בערבית: المسيح الدجّال; בתעתיק מדויק: אלמסיח אלדג'אל) הוא דמות מרושעת באסכטולוגיה האסלאמית. משמעות השם היא "משיח שקר".
על פי התאולוגיה האסלאמית, משיח השקר יופיע באחרית הימים, ויטען שהוא המשיח, דבר אשר יבשר על בואו הקרב של קץ העולם.
הוא מקביל לאנטיכריסט באסכטולוגיה הנוצרית, ולארמילוס באסכטולוגיה היהודית.
מצבו של העולם עת הגעתו של משיח השקר

התאולוגים המוסלמים מתארים את מצב העולם עת הגעתו של משיח השקר כדלקמן:
עוד ועוד אנשים יפסיקו להתפלל.
השקר ייתפס כמידה טובה.
הרמאות תהפוך לדרך חיים.
אנשים ימכרו את אמונתם עבור שכר חומרי.
הריבית תהפוך לדבר לגיטימי.
תהיה בצורת קשה.
לא תהיה עוד בושה בין בני האדם.
אנשים רבים יעבדו את השטן.
לא יהיה כבוד למבוגרים.
מצבו של העולם עת הגעתו של משיח השקר > הסימנים המקדימים

על פי התאולוגיה האסלאמית, ישנם כמה וכמה סימנים המעידים על כך שמשיח השקר עומד להגיע.
בין הסימנים הללו ניתן למצוא את:
התייבשות הכנרת
עצי הדקל של בית שאן יפסיקו לתת פרי
עבודת השטן תהפוך לדבר נפוץ
שחרור קונסטנטינופול על ידי הח'לאפה האסלאמית
הערות שוליים

↑  Thomson, Ahmad., Dajjal : the AntiChrist, Rev. ed, London: Ta-Ha Publishers, 1997
↑  Islamic channel - ASIF ASHRAF, THE DAJJAL IN ENGLISH -HD, נבדק ב-2018-12-17
↑  Karim AbuZaid, The Dajjal (Part 2) || Major Signs Series || Karim AbuZaid, נבדק ב-2018-12-17
↑  Karim AbuZaid, The Dajjal (Part 1) || Major Signs Series || Karim AbuZaid, נבדק ב-2018-12-17
| --- | --- |
בקרת זהויות :  LCCN: sh2020006420
אל-מעתז

אל-מֻעְתַזּ באללה (מילולית: המתפאר באל), אבו עבדאללה מחמד בן אל-מעתצם באללה (בערבית: المعتزّ بالله, ابو عبد الله محمد بن المعتصم بالله) נולד בשנת 846 והיה הח'ליף העבאסי שמשל בבגדאד ובסאמרא בין השנים 866–869. אל-מעתז היה הח'ליף העבאסי הצעיר ביותר בעלותו לשלטון בגיל 19. הוא מונה לשלטון בחסדי שרי הצבא הטורקיים אך התגלה כסדיסט ותככן במשך שלוש שנות שלטונו.
תקופתו הקצרה בשלטון עמדה בסימן חיכוכים בין קבוצות חברתיות שונות. בסאמרא התגלעו מחלוקות בין הטורקים והמע'רביים (הברברים והמורים מאל-אנדלוס) ובבגדאד היו מתחים בין הערבים והפרסים, אשר שניהם תמכו בקודמו של אל-מעתז אל-מסתעין באללה והתנגדו נחרצות לטורקים ולמע'רבים גם יחד. אל-מעתז היה מוקף באנשים שהיו מוכנים לקשור אחד כנגד השני וכנגדו. עם זאת, אין בכך להסביר באופן מלא את אשר עתיד היה להתרחש.
אל-מעתז המית את קודמו בתפקיד אל-מסתעין ואת אחיו אל-מאייד שהיה יורשו המיועד. אבו אחמד, אח אחר שהוביל את כוחותיו של אל-מואייד במאבק שקדם לעלייתו לשלטון הושלך לכלא. הטורקים ביקשו לשחררו אך אל-מעתז נזעק והחליט להוציאו להורג. אל-מעתז הורה לחנוק אותו בשטיח רך או לחלופין להקפיאו למוות בקרח ואז הציג את גופתו העירומה בפני החצר כדי להוכיח שהוא מת לא כתוצאה ממעשה אלימות.
אל-מעתז נהג בבזבזנות בכספי האוצר על חצרו ולא נותר מספיק כסף לשלם לחיילים. משמר העיר בבגדאד הצטופפו מסביב לארמון והטילו עליו מצור בדרישה לקבל את שכרם. המושל כתב מכתב לאל-מעתז בבקשה לקבל מקדמה על מנת להקל על מצוקתם, אך הלה השיב לו בעצת הטורקים כי הוא אינו נזקק לשירותם, ואם הוא - המושל - נזקק להם אז שישלם את שכרם בעצמו. המרי התחדש במלוא עוזו ונמנע מהאימאם להכריז את שמו של הח'ליף בתפילת יום שישי. במהלך דיכוי המרד נהרס אחד הגשרים מעל החידקל והוצת אחד מהבזארים של העיר. בשנה העוקבת, התאגדו המע'רבים, הטורקים והפרסים והסתערו יחדיו על הארמון בתביעה לקבל את שכרם.
צאלח בן וציף, אחד ממנהיגי המורדים שבה את מזכיריו של אל-מעתז ועינה אותם בניסיון לגלות את גורל הכספים החסרים. לעוגמת נפשו, הוא מצא רק כספות ריקות. אל-מעתז הפציר במנהיגי המורדים לשחרר אותם אך לשווא, ומנגד הניסיונות לסחוט מהם את הכספים החסרים העלו חרס.
צאלח ומורד אחר בשם מוסא זממו לחסל את הח'ליף. הם הגיעו בליווית המון זועם לשערי הארמון וביקשו שהח'ליף ייצא החוצה לפוגשם. הח'ליף התיר להם להיכנס לחדריו והם הסתערו עליו עם אלות ובעטו בו. לאחר מכן הם גררו אותו החוצה במחלצותיו הקרועות והושיבו אותו בחצר הארמון תחת השמש הקיצית הקופחת. לאחר מכן, ננעל אל-מעתז בחדר ללא מזון או מים, שם הוא נפטר כעבור שלושה ימים בגיל 24.
אל-מעתמד

אל-מעתמד עלא אללה (מילולית: הנשען על האל), אבו אל-עבאס אחמד בן אל-מתוכל הראשון (בערבית: المتعتمد على الله, ابو العباس احمد بن المتوكل على الله الاول) היה בנו הבכור של אל-מתוכל והח'ליף העבאסי שמשל בבגדאד בין 870 ל-892. למרות משך שלטונו הארוך, הוא החזיק בכוח ממשי מועט בלבד.
אל-מעתמד נאסר על ידי קודמו בתפקיד אל-מהתדי בסאמרא, ולאחר חיסולו הוא שוחרר מכלאו. לאחיו, אל-מואפק, הייתה תביעה חזקה לכס הח'ליפות, ועם פרוץ מרד הזאנג' נאלץ אל-מעתמד לקרוא לו לעזרתו. אל-מואפק היה הח'ליף בפועל עד למותו ב-891 ממחלה. אל-מואפק העביר את השליטה לבנו אל-מעתדד הראשון באללה אשר זכה לאהדה ניכרת בבירה. אל-מעתמד לא הצליח להחזיר לידו את השליטה בפועל בשל התמיכה הציבורית הרחבה לה זכה הח'ליף בפועל החדש. הוא נאלץ להסיר את בנו מהירושה ולהכיר באל-מעתדד כמחליפו. לאחר מותו של אל-מעתמד באוקטובר 892 בעקבות ערב שתייה סוער עלה אל-מעתדד לכס הח'ליפות באופן רשמי והוא כיהן בו במשך עשר שנים עד לשנת 902.
הישגו העיקרי של אל-מעתמד היה המשכת עידן השגשוג שהחל בימי קודמו והמשיך עד לסוף המאה. חזרת החצר לבגדאד ב-892 צמצמה את מידת מעורבותם של החיילים הטורקים בפוליטיקה. בימי אל-מעתמד ושני יורשיו לא נערכו אף ניסיונות התנקשות בח'ליפים.
שלמה גולדמן (זווהיל-צאנז)

רבי שלמה גולדמן (ח' בניסן ה'תש"ז, 1 באפריל 1947 - כ"ז בתמוז ה'תשע"ז, 21 ביולי 2017) היה האדמו"ר מזווהיל-צאנז ביוניון סיטי.
ביוגרפיה

בנו הרביעי של רבי מרדכי גולדמן, האדמו"ר השישי מזווהיל. אמו הרבנית אסתר שינא רחל הייתה בתו של רבי שמואל מרדכי שפירא מנשכיז.
בשנת ה'תשכ"ד (1964) נכנס ללמוד בישיבת צאנז. בשנת ה'תשכ"ז (1967) התחתן עם לאה, בתו של רבו הרב יקותיאל יהודה הלברשטאם האדמו"ר מצאנז-קלויזנבורג. בשנות ה-70 התמנה על ידי חמיו לראש ישיבת צאנז ביוניון סיטי. בהמשך נתמנה לשמש אף כרב הקהילה במקום.
לאחר פטירת חמיו בשנת ה'תשנ"ד (1994) החל לכהן באדמורו"ת, לצד גיסיו, רבי צבי אלימלך הלברשטאם, האדמו"ר מצאנז בישראל, ורבי שמואל דוד הלברשטאם, האדמו"ר מצאנז-קלויזנבורג בארצות הברית.
הרב שלמה נפטר בכ"ז בתמוז ה'תשע"ז (2017) ללא צאצאים. אחיינו רבי אליעזר גולדמן (בן אחיו רבי יעקב לייב, חתן האדמו״ר רבי דוד טברסקי מסקווירא) הוכתר תחתיו לאדמו"ר מזווהיל. גיסו של הרב שלמה, הרב שאול יודא פריזנט (גם הוא חתן הרב הלברשטאם), מונה לרב ולאב"ד הקהילה.
הערות שוליים

↑  ישראל כהן, ברוך דיין אמת: האדמו"ר רבי שלמה גולדמאן זצ"ל, באתר כיכר השבת, ‏21 ביולי 2017
↑  משה ויסברג, הכירו את הממשיך: הרבי החדש מזוועהיל ארה"ב • פרופיל, באתר בחדרי חרדים, 24 ביולי 2017
↑  זאב בלוי, תיעוד: מסע הלויית האדמו"ר מזוועהיל ארצות הברית זצוק"ל, 22 ביולי 2017, באתר JDN
| אדמו"רי חסידות זווהיל |
| --- | --- | --- |
| הדור הראשון | משה גולדמן • יחיאל מיכל גולדמן • מרדכי גולדמן  • יחיאל מיכל גולדמן מקביל לאחיו שלמה גולדמן |  |
| אדמו"רי החסידות בישראל | שלמה גולדמן • גדליה משה גולדמן  • מרדכי גולדמן •  אברהם גולדמן • שלמה גולדמן • משה נתן נטע גולדמן |  |
| אדמו"רי החסידות בארצות הברית | שלמה גולדמן בן מרדכי האדמו"ר מזווהיל-צאנז ביוניון סיטי • אליעזר גולדמן בן יעקב לייב, מ"מ דודו שלמה האדמו"ר מזווהיל-צאנז במונסי • יעקב לייב גולדמן בן יוסף, מ"מ דודו שלמה האדמו"ר מזווהיל-מונסי |  |
| רבנים נוספים בחסידות | יעקב לייב גולדמן בן מרדכי רב בית כנסת זווהיל בבני ברק • דוד גולדמן בן מרדכי, מ"מ אחיו רב בית כנסת זווהיל בבני ברק  • גדליה משה גולדמן בן אברהם האדמו"ר מ"קהילת זווהיל" |  |
| --- | --- |
בקרת זהויות :  NLI: 987007376969005171  VIAF: 20150380504913371215   WorldCat (עם VIAF): 20150380504913371215 
רבי שלמה בצעירותו עם חמיו (עומד מימין התמונה)
עם אחיינו האדמו"ר מזווהיל מונסי
ויל.איי.אם

| --- | --- |

ויל.איי.אם, ינואר 2010
 לידה:  15 במרץ 1975 (בן 49) אינגלווד, קליפורניה, ארצות הברית
 שם לידה:  ויליאם ג'יימס אדמס
 שם במה:  will.i.am 
 מוקד פעילות:  ארצות הברית 
 תקופת הפעילות:  מ-1988
 מקום לימודים:  תיכון ג'ון מרשל, בית הספר התיכון פאליסיידס צ'ארטר 
 עיסוק:  ראפר, שחקן, מפיק, כותב שירים, רקדן
 סוגה:  היפ הופ, רוק, R&B, R&B עכשווי, פופ, פופ-ראפ
 שפה מועדפת:  אנגלית 
 כלי נגינה:  קלידים, בס, תופים, פסנתר
 חברת תקליטים:  Ruthless Records‏, Warner Sunset, Atlantic, Geffen, A&M, Interscope, ‏קולומביה רקורדס, will.i.am music group
 שיתופי פעולה בולטים:  בלאק אייד פיז
 פרסים והוקרה:  פרס אמי לבידור בשעות היום (2008)  פרב קריסטל (2016)  Global Citizen Awards (2019)  פרס NAACP Image (2009)  פרס גראמי  המדליה הנשיאותית של הפיליפינים  פרס המוזיקה של בילבורד 
 will.i.am
 פרופיל ב-IMDb
 
ויליאם ג'יימס אדמס (באנגלית: William James Adams; נולד ב-15 במרץ 1975), מוכר בשם הבמה שלו Will.i.am (ויל-איי-אם), הוא ראפ, מוזיקאי, כותב שירים, זמר, שחקן ומפיק מוזיקלי אמריקאי. will.i.am החל להתפרסם בסוף שנות ה-90 כחבר להקת בלאק אייד פיז. כמפיק מוזיקלי, will.i.am והפיק לאורך השנים שירים שונים יחד עם אמנים נודעים כגון מייקל ג'קסון, Eazy-E, בריטני ספירס, U2, ריהאנה, אשר, ג'סטין טימברלייק, ג'סטין ביבר, ניקי מינאז', מיילי סיירוס, שריל קול וליידי גאגא.
ביוגרפיה > נעוריו ותחילת דרכו

ויליאם ג'יימס אדמס נולד וגדל בשכונת דיור ציבורי במזרח לוס אנג'לס. הוא מעולם לא פגש את אביו, וגדל עם אמו דברה, שעודדה אותו להתחיל לעבוד על הקריירה המוזיקלית שלו ושלחה אותו לבית הספר "Pacific Palisades". שם הכיר את בת זוגו הראשונה שהייתה יהודיה דתייה. בבית הספר הפך אדמס לחבר הטוב ביותר של אלן לינדו (אפל.די.אפ; לימים אחד מחברי ההרכב בלאק אייד פיז). יחד עם לינדו הופיע אדמס במועדונים במזרח לוס אנג'לס והצטרף בהמשך לשלושה אמנים נוספים אשר ייסדו את להקת הראפ "Atban Klann". הלהקה תפסה את תשומת לבו של הראפר הנודע Eazy-E, אשר החתים אותם בחברת התקליטים שלו בשנת 1991.
ביוגרפיה > קריירה מוזיקלית

בסוף שנת 1991, כשהיה בן 16, החל ויליאם להופיע בשם "Will-1X" לאחר שהתגלה על ידי הראפר Eazy-E אשר החתים אותו בחברת התקליטים שלו "רות'לס רקורדס". השיר הראשון שלו היה "Merry Muthafuckin 'Xmas" אשר הוקלט בשנת 1992 והופק על ידי Eazy-E.
זמן קצר לאחר מותו של Eazy-E, בשנת 1995, ויל.איי.אם עזב את חברת התקליטים "Ruthless Records" והחל להתמקד בהרכב החדש: בלאק אייד פיז. ויל.איי.אם הפך לסולן הלהקה. במקביל לפעילותו בלהקה ויל.איי.אם התמקד גם בקריירת סולו.
בשנת 2001 יצא לשווקים אלבומו "Lost Change" אשר היה אלבום הבכורה של ויל.איי.אם כאמן סולו. האלבום כלל אורחים רבים וקריצה מגוונת לסגנונות שונים, ביניהם פאנק, רגאיי, מוזיקה ברזילאית וסגנונות נוספים.
זמן-מה לאחר הוצאת אלבום הבכורה שלו שיתף ויל.איי.אם פעולה עם סרז'יו מנדז ועם אריקה באדו כאשר ביצעו ביחד את השיר "That Heat" והוציאו קליפ לשיר זה.
בשנת 2003 הצטרפה ללהקת הבלאק איד פיז הזמרת פרגי. עם הצטרפותה ללהקה הלהקה החלה לצבור הצלחה ופרסום רב ברחבי העולם. באותה שנה ויל.איי.אם הוציא לשווקים את אלבום הסולו "Must B 21". במקביל, ויל.איי.אם היה שותף בהפקת האלבום "The Dutchess" של פרגי, שהוקלט בלייבל הפרטי שלו.
בשנת 2006 הזמר מייקל ג'קסון יצר קשר עם אדמס וביקש ממנו שיפיק את האלבום הבא שלו. יחד השניים הקליטו שירים רבים והפיקו את אלבום האוסף שיצר ביום השנה ה-25 לאלבום "Thriller".
בשנת 2007 ויל.איי.אם הוציא לשווקים את אלבום הסולו השלישי שלו "Songs About Girls". אלבום זה לא זכה להצלחה רבה.
בהמשך החל אדמס להפיק שירים לאמנים אחרים בהם פלו ריידה, אשר, U2, ריהאנה, מייקל ג'קסון, בריטני ספירס, שריל קול וניקול שרזינגר.
ביולי 2011 יצא לאור, בהשתתפותו, הסינגל "Forever" מתוך אלבומו של יוצר המוזיקה האלקטרונית והדי ג'יי וולפגנג גארטנר "Weekend in America". מאוחר יותר באותה השנה, בנובמבר 2011, הוציא ויל.איי.אם שני סינגלים נוספים "T.H.E (The Hardest Ever)" (ביחד עם ג'ניפר לופז ומיק ג'אגר), ו-"Great Times".
ב-1 ביוני 2012, יצא לאור הסינגל: "This Is Love", בהשתתפות אווה סימונס.
ב-20 בנובמבר, יצא לאור הסינגל השני: "Scream & Shout", בהשתתפות הזמרת בריטני ספירס. ב-29 בנובמבר, הוציא את וידאו הקליפ לשיר בהופעת בבכורה ענקית בתוכנית X פקטור בארצות הברית שם ספירס משמשת כשופטת בתוכנית. מיד לאחר הבכורה בתוכנית הועלה הקליפ גם לעמוד היוטיוב הרשמי של ויל.איי.אם.
ב-18 במרץ 2013 יצא לאור הסינגל השלישי שנקרא: "thatPOWER#", בשיתוף ג'סטין ביבר.
ב-7 באפריל 2016, הוציא סינגל בשם "Boys&Girls"' אותו ביצע יחד עם הזמרת פיה מיה.
ב-14 באפריל 2016 חידש ויל את השיר מ-2013 "Smile Mona Lisa", הוציא לו קליפ עם הזמרת ניקול שרזינגר, ושינה את שם השיר ל-"Mona Lisa Smile".
במרץ 2020 ויל.איי.אם לקח חלק בשיתוף פעולה עם בונו, ג'ניפר הדסון והזמרת היפנית יושיקי בביצוע השיר "Sing For Life" שנוצר בתגובה לתחושת הייאוש הנרחבת בעולם סביב מגפת הקורונה.
בשנת 2023 ויל.איי.אם הוציא לשווקים את הסינגלים "The Formula" אותו הוא ביצע יחד עם ליל ויין, ו-"Mind Your Business" אותו הוא ביצע יחד עם בריטני ספירס.
בפברואר 2024 ויל.איי.אם הופיע לצד אשר במופע המחצית של הסופרבול.
ביוגרפיה > מיזמים אחרים

קריירת משחק
ויל.איי.אם שיחק לראשונה בפרסומות לחטיף השוקולד סניקרס לצד להקת בלאק אייד פיז.
בשנת 2008 השתתף בדיבוב סרט האנימציה הממוחשבת הקומי "מדגסקר 2" בתור קולו של ההיפופוטם הכריזמטי מוטו מוטו. כמו כן, בסרט זה הוא גם השתתף גם בהפקת הפסקול של הסרט והוא שר את השירים Traveling Song, I Like to Move It, Best Friends, She Loves Me ו-Alex on the Spot.
בשנת 2009, הוא ערך את הופעת הבכורה שלו בסרט באורך מלא בתפקיד ג'ון רייט בסרט הפריקוול בזיכיון אקס-מן "אקס-מן המקור: וולברין". בהמשך הוא שיחק גם בתפקידי אורח בסדרה "ג'ון מארקדיה" בה הוא גילם את אלוהים, ובסדרה "לאס וגאס" בה גילם את עצמו.
בשנת 2011 ויל.איי.אם השתתף בדיבוב התוכי פדרו בסרט האנימציה ריו ושלוש שנים לאחר מכן עשה זאת שוב בסרט ההמשך.
במשחק הווידאו "The Urbz: Sims in the City" משנת 2004 ויל.איי.אם ולהקת בלאק אייד פיז שיחקו בתפקיד עצמם והמוזיקה של הלהקה נכללה במשחק. בשנת 2010 הייתה לו גם הופעת קמע בסרט הקומדיה "דייט לילי" והשתתף בסרט התיעודי "I'll Sleep When I'm Dead" אשר עסק בתקליטן סטיב איוקי.
פילנתרופיה
באמצעות הארגון שלו "i.am Angel" ויל.איי.אם הצליח לספק גישה לאינטרנט המהיר לשכונת הדיור ציבורי באזור בו הוא גדל במזרח לוס אנג'לס.
The Voice
בשנת 2012 ויל.איי.אם השתתף שכמנטור במהדורה הבריטית של תחרות השירה הטלוויזיונית The Voice.
ב-2014 הוא השתתף במהדורה הבריטית של התוכנית The Voice בה הוא הצליח לאמן את אנג'ה אשר זכתה במקום הראשון באותה העונה.
בין השנים 2017 עד 2023 ויל.איי.אם שימש כמנטור גם בתוכנית המציאות הבריטית "The Voice Kids" לצד שופטים אחרים ביניה פיקסי לוט, דני ג'ונס וג'סי ג'יי.
עיצוב
לפני שויל.איי.אם הצטרף ללהקת בלאק אייד פיז הוא למד אופנה ב-FIDM בלוס אנג'לס. בשנת 2005 הוא השיק את מותג הבגדים שלו ולאחר מכן שיתף פעולה עם חברת Blue Holdings בעיצוב קולקציית הג'ינס "i.am Antik".
טכנולוגיה וחדשנות
בשנת 2011 ויל.איי.אם היה מעורב פעיל בקידום תחרות הפיתוח טכנולוגי הבין-לאומית "FIRST Robotics Competition".
בשנת 2011 חברת הטכנולוגיה אינטל מינתה אותו כמנהל החדשנות היצירתית של החברה, ואפשרה לו להיות מעורב בתהליך הפיתוח של סמארטפונים, טאבלטים ומחשבים ניידים.
ב-28 באוגוסט 2012 ויל.איי.אם הפך לאמן הראשון בהיסטוריה שהשמיע שיר שלו על פני כוכב הלכת מאדים (השיר "Reaching for the Stars"). השיר הושמע באמצעות הרובר קיוריוסיטי של נאס"א.
ב-8 בינואר 2014 חברת 3D Systems מינתה את ויל.איי.אם למנהל הקריאייטיב הראשי של החברה.
מסוף שנת 2015 ואילך ויל.איי.אם היה גם מעורב בעיצוב של שעונים חכמים עבור החברה הגרמנית דויטשה טלקום.
בשנת 2016 חברת הטכנולוגיה שלו, i.am+, רכשה את חברת הסטארט-אפ הישראלית סנסיה.
בשנת 2017 ויל.איי.אם רכש את פלטפורמת הבית החכם Wink תמורת 38.7 מיליון דולרים, ובנוסף לכך השקיע בחברה 20 מיליון דולרים נוספים.
ב-7 ביוני 2024 ויל.איי.אם נשא נאום במרכז סטאטה של המכון הטכנולוגי של מסצ'וסטס אשר התמקד בעתיד של הבינה המלאכותית. כיום הוא משמש כמנכ"ל של חברת Focus Your Ideas המוקדשת לחדשנות בבתחום הבינה המלאכותית והטכנולוגיה.
חיים אישיים

על פי ריאיון עם הצהובון הבריטי סאן, ויל.איי.אם אמר שהוא סובל מטנטון, הפרעה שכיחה בקרב מוזיקאים שנחשפו למוזיקה רועשת לתקופות זמן ממושכות. הוא אחיינו של שחקן ה-NFL לשעבר לין קין.
ב-22 ביוני 2009, ויל.איי.אם תקף את הבלוגר האמריקני הנודע פרז הילטון במסיבה פרטית שנערכה לאחר טקס פרסי ה-MuchMusic שבטורונטו.
הוא ידוע כיזם גאדג'אטים סדרתי. עבד בעבר עם מספר חברות טכנולוגיה, וכעתידן באינטל, ושימש כדובר בתחרות הרובוטיקה הבינלאומית First. החברה שלו עוברת בפיתוח מוצרים חכמים לרכב, מדפסות תלת-ממד, ומחשוב לביש להמונים.
בשנת 2017 הפך לטבעוני, משיקולי בריאות ומצפון יחד. בריאיון ב-2018 סיפר: "עברתי לתזונה מהצומח וזה שינה את החיים שלי. הורדתי תשעה קילוגרמים, הכולסטרול שלי ירד ולחץ הדם שלי ירד".
דיסקוגרפיה > אלבומי אולפן

2001: Lost Change
2003: Must B 21
2007: Songs About Girls
2013: willpower#
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2008 | מדגסקר 2 | מוטו מוטו | דיבוב |
| 2009 | אקס-מן המקור: וולברין | ג'ון ריית' |  |
| 2009 | ארתור ונקמתו של מלטזארד | Snow | דיבוב |
| 2010 | דייט לילי | עצמו | הופעת קמע |
| 2010 | Bouncing Cats | עצמו |  |
| 2011 | ריו | פדרו | דיבוב |
| 2014 | ריו 2 | פדרו | דיבוב |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 2005 | ג'ון מארקדיה | Three Card Monte Guy God | פרק:"יום העצמאות" |
| 2007 | Cane | עצמו | פרק:"מורשת חדשה" |
| 2011 | The Cleveland Show | ברנרד | דיבוב |
| 2012 | The Voice UK | עצמו | מאמן ומנטור לאמנים |
| 2012 | טופ גיר | עצמו | הופעת אורח |
| 2014 | The Voice אוסטרליה | מנטור | בעונה השלישית |
פילמוגרפיה > משחקי וידאו

| שנה | משחק | תפקיד | הערות |
| --- | --- | --- | --- |
| 2009 | אקס-מן המקור: וולברין | ג'ון ריית' | דיבוב |
הערות שוליים

↑  ריאיון ל"7 לילות" לרגל הופעת הלהקה בישראל, 2006.
↑  הבלוגר הותקף - והזמין משטרה דרך טוויטר, באתר ‏מאקו‏, 22 ביוני 2009
↑  Callie Ahlgrim, Black Eyed Peas' will.i.am says he lost 20 pounds thanks to regular sleep schedule and plant-based diet, August 13th, 2018
| ויל> איי.אם |
| --- | --- | --- |
דיסקוגרפיה
| אלבומי אולפן | Lost Change • Must B 21 • Songs About Girls • #willpower |  |
| סינגלים | "I Got It from My Mama" • "Heartbreaker" • "Check It Out" • "T.H.E. (The Hardest Ever)" • "This Is Love" • "Scream & Shout" • "#thatPOWER" • "Fall Down" • "Bang Bang" • "Feelin' Myself" • "It's My Birthday" • "Boys & Girls" |  |
| שיתופי פעולה | "Beep" • "I Love My Bitch" • "Fergalicious" • "Baby Love" • "Be OK" • "In the Ayer" • "3 Words" • "OMG" • "Wavin' Flag" (Celebration Mix) • "Free" • "Hall of Fame" • "In My City" • "Crazy Kids" • "Something Really Bad" • "The Girl Is Mine 2008" |  |
| סינגלים שיווקיים | "Here I Come" |  |
| ערכים קשורים | בלאק אייד פיז |  |
| --- | --- |
בקרת זהויות :  NLI: 987007327018705171  BIBSYS: 10044020  BnF: cb14586519g (data)  GND: 135430992  ISNI: 0000 0000 8161 2084  LCCN: no2005051923  MusicBrainz: d574c9bd-46f6-440a-8d6a-8412a283eeb1  NKC: xx0088099  NLK: KAC2018N2906  NTA: 343034166  RERO: 02-A013879297  SUDOC: 150088426  VIAF: 85886301   WorldCat (עם VIAF): 85886301 
Will.i.am בהקרנת הבכורה לסרט "X-מן המקור: וולברין" בו שיחק